Žeimelio švedų koplyčia
56°16′33″š. pl. 24°00′04″r. ilg.﻿ / ﻿56.275756°š. pl. 24.001176°r. ilg.﻿ / 56.275756; 24.001176 Žeimelio švedų koplyčia – buvusi koplyčia, stovinti Žeimelyje, Pakruojo rajone, šalia Bauskės gatvės 22–to namo, netoli tilto per Beržtalį, 0,3 km pietvakarius nuo evangelikų liuteronų kapinių, kuriose stovi kapinių koplyčia. Statinys aštuoniakampis, 7,5 m skersmens, raudonų plytų mūro, anksčiau iš lauko baltai tinkuotas, stogas skardinis. Vidaus skliautas apvalios arkos pavidalo, remiasi į sienas. Yra plačios durys su arkine sąrama. Gretimo daugiabučio namo gyventojų naudojamas kaip sandėliukas.